yemma taɛzizt, yemma taḥlawant , yemma tasebbart , yemma yettwaqerḥen , yeččuren d tabɣest , tezriḍ d akken mmi-m Janut ur d yeffiɣ ara seg ijufaren-im , ur iḥellu ara si temziines , akken is yehwa yexdem , anda ma yella , telliḍ yides , mačči am lexyal id yettɛeddin d abrid ɣer wallaɣ, maca am lhawa i yettneffis , mebla yis yemmut s uskuffer , amek tettiliḍ di tefust-agi yettemcabahen ɣer unebdu ? amek tsebreḍ i leqdic n wexxam ? ak tiɛkumin rsent-d ɣef baba d kem , deg wannect i tenneɛtabem deg xemsin n yiseggasen , d lḥeq-nwen ad testaɛfum , ula d yiwen deg warraw-nwen ur yessaweḍ ara awen yeḍmen laɛfu , lameɛna yemma taɛzizt-iw d kemm id lberhan-nneɣ yefren , maca xas akken leqdic-im yetthuddun tarwiḥt d ldǧetta , Rebbi yefka-am lefḍel dameqran xas ulama tkemceḍ , acebbub-im d aciban ,maca teṭṭefeḍ daxel-im ruḥ-im tabɣest, d tezmert tjemɛeḍ lferḥ amzun d aɣbalu ger yeẓra mi ara ad ifeggeḍ seg wallen-im yaɛyan .